﻿ECOUL HANGULUI Pagina 2 Anul VI, nr 20 ”ECOUL HANGULUI” Revistă culturală și de atitudine, cu apariţie trimestrială Anul VI, numărul 20 Editată de „ASOCIAŢIA CULTURALĂ HANGU” HANGU – NEAMŢ COPERTA, GRAFICIAN, MIHAI CĂTRUNĂ Mamei mele Director revistă: Mămica mea frumoasă, m-am tot gândit să-ţi fac Prof GHEORGHE DRUGĂ Un cântec pentru ţine, ştiu că-ţi va fi pe plac: Mămica mea cu chip frumos de zână, Redacţia: Mămica mea - un înger radios, Bibliotecar Liliana Pîntea - redactor-şef Mămica mea cu mâini alintătoare, Prof Gheorghe Drugă Cu vorba dulce şi cu glas frumos, Ref Ţîrdea Mădălina Îţi scriu aceste rânduri azi, căci meriţi înmiit Ed Lupu Maria Să-ţi spun în fiecare zi cât sunt de fericit, Înv Manolache Steluţa Că eşti a mea mămică, că sunt eu fiul tău Înv Munteanu Carmen Cu câtă dragoste mă-nvălui, că eşti sufletul Înv Nacu Elena meu! Prof Vasile Marcoci Munceşti că o albina, mă îngrijeşti cu drag Preot Ioan Simiraş Înveţi şi alţi copii, dar zâmbitoare-prag Mă-ntâmpini cu căldură, cu glasul tău duios Eu vin cu note bune! (Să nu fiu mai prejos!) I S S N – on-line – 2068 – 4517 Că eşti cea mai frumoasă, o vede-ntreagă lume! I S S N – format clasic – 2068 - 4878 Că eşti şi cea mai bună, cin'te cunoaşte-o spune! Telefoane de contact: Că ochii tăi căprui lucesc că două stele, Liliana Pîntea – 0731024838 Că mâinile-ţi gingaşe-mpletesc visele mele Gavril Lupu – 0233/257524 Cu voce dulce ştii să mângâi sufletul Cu multă pasiune ştii să cânţi cântecul, Potrivit art 206 Cod Penal, Cântec de iubire, de dragoste de viaţă, responsabilitatea pentru conţinutul Ce-l spui aşa frumos cu vocea-ţi de dulceaţă! Mămica mea, eu te iubesc şi vreau să-ţi fie bine! Ani mulţi cu sănătate, alăturea de mine! Ignat Tudor Valentin, clasa a VII-a, Gheorgheni articolelor publicate aparţine autorilor ECOUL HANGULUI Pagina 3 Anul VI, nr 20 Mai aproape de Cer Mai aproape de Cer Mai aproape de Cer ARIPI SPRE LUMINĂ ”OMULE ! Iubeşte-Mă aşa cum eşti tu! În orice moment şi în orice situaţie te-ai afla, în credincioşie sau trădare, în râvnă sau uscăciune, tu iubeşte-Mă aşa cum eşti Eu vreau să mă poţi iubi din puțina şi săraca ta inima Dacă aştepţi până când ai să fii desăvârşit, ca să Mă poţi iubi, atunci n-ai să Mă iubeşti niciodată ” ”Încă puțin și călătoria mea va lua sfârșit Ține-mă pe cărarea abruptă către Tine încă puțin, o, Biruitorule al morții; fiindcă cu cât mai sus urc către Tine, cu atât mai mulți oameni încearcă să mă tragă în jos, în prăpastia lor Cu cât mai adâncă se face prăpastia lor, cu atât mai mare este nădejdea lor de a Te înfrânge De fapt, cu cât mai adâncă se face prăpastia, cu atât mai îndepărtat ești Tu de prăpastie Cât de ignoranți sunt slujitorii pomului cunoașterii! Ei nu-și măsoară tăria lor în Tine, ci în mulțimea lor Ei nu concep o lege a dreptății în numele Tău, ci prin prisma intereselor lor Orice fel de cale alege majoritatea lor, aceasta va fi calea adevărului și a dreptății Pomul cunoașterii a devenit pomul crimei, prostiei și al întunericului înghețat Cu adevărat, oamenii inteligenți și bine informați ai acestei lumi știu totul, în afara faptului că sunt slujitori ai satanei Când ultima zi va apune, satana se va bucura de numărul oamenilor adunați în recolta sa Toate boabele de neghină! Dar în prostia sa, chiar satana socoate cantitatea mai degrabă decât calitatea Una din grăunțele Tale de grâu va fi mai prețioasă decât întreaga recoltă a satanei Fiindcă Tu, o, Biruitorule al morții, Te bizui doar pe plinătatea pâinii vieții și nu pe cantitate În deșert le spun celor fără de Dumnezeu „Îndreptați-vă spre Pomul Vieții și veți cunoaște mai mult decât v-ați putea dori vreodată să cunoașteți Din pomul cunoașterii satana vă lucrează o scară pe care voi să puteți coborâ în lumea de jos Cei făr' de Dumnezeu mă batjocoresc spunându-mi: „Prin Pomul Vieții tu vrei să ne convertești la Dumnezeul tău, pe Care noi nu-L vedem” Cu adevărat, voi nu-L veți vedea niciodată Lumina care orbește chiar și ochii serafimilor vă va arde pupilele ochilor pentru totdeauna Dintre toți cei care viețuiesc în putreziciunea pământului, cei ce cred în Dumnezeu sunt cei mai rari O, lacule și munte, ajutați-mă să mă bucur că și eu călătoresc împreună cu acești prea puțini, prea neînvățați și prea disprețuiți credincioși Încă puțin, fraților, și călătoria noastră va lua sfârșit Sprijinește-ne încă puțin, o, Biruitorule al morții ” Sf Ierarh Nicolae Velimirovici ECOUL HANGULUI Pagina 4 Anul VI, nr 20 Hangu – file de istorie Hangu - file de istorie PRIMII STĂPÂNITORI AI HANGULUI Precizăm că prin Hangu nu înţelegem satul sau comuna actuală Hangu, ci vechiul Hangu, un teritoriu de 46 530 hectare, teritoriu ce se se va numi Moşia sau Domeniul Hangului şi care se întindea de la Izvorul Alb până la Pârâul Stejaru , in comuna Farcaşa , din culmea muntelui Ceahlăului până la hotarele cu Pipirigul şi Bălţăteşti, de la Muntele Altan şi Vârful Netedu la Pârâul Largu, cuprinzând între hotarele sale tot teritoriul dintre Valea Bistriţei , între Stejaru şi Gura Largului, până la culmile muntilor Grinţieş, Buşmeiul Mare şi Vârful Toaca în Stejaru Tot acest teritoriu va forma Moşia sau Domeniul Hangului Din secolul XIV, când s-a format statul românesc Moldova, şi până la sfârşitul veacului al XVI-lea, teritoriul cu numele de Hangu, ca şi întreg teritoriul statului, era proprietatea domnitorului, adică a statului Şi în cuprinsul acestei perioade de timp au existat situaţii când părţi din teritoriul Hangului au fost dăruite spre folosul unor mănăstiri sau schituri Există documente care atestă preocuparea domnitorilor de a înzestra lăcaşurile de cult din ţinutul Neamţului cu “ poiene” sau” poieniţe” sub Ceahlău Primul, în ordine cronologică, este un act de la Stefan cel Mare şi Sfânt( 1457-1504), emis în Suceava, la 13 februarie 1458, prin care întărea Mănăstirii de la Neamţ, satul Băloşeşti şi Mănăstirea de la Hangu pe vechiul hotar Nu lipsită de interes este precizarea din document „pe vechiul hotar”, folosită de două ori, precizare ce ne indică faptul că voievodul nu îngăduia răşluirea altor suprafeţe de teren din domeniul domnesc decât cele indicate în document Totodată documentul sugerează că acea mănăstire exista înainte de a veni Ştefan la domnia Moldovei şi că, un alt domnitor, predecesor lui Ştefan, a înzestrat -o cu pământ şi i-a stabilit şi hotarele Nu există, sau nu sunt cunoscute încă, documente emise la vremea respectivă care să menţioneze când şi de către cine s-a făcut, prima dată, această hotărnicire pentru terenurile donate Mănăstirii de la Hangu Deci, documentul din 13 februarie 1458, este primul care aminteşte de Mănăstirea de la Hangu, fiind şi primul document care consemnează existenţa toponimului Hangu, ca şi faptul că mănăstirea a fost înzestrată cu o anumită suprafaţă de teren din pământul domnesc de la Hangu Acest document se găseşte publicat în colecţia de documente istorice intitulată Documenta Romaniae Historicae, A, Moldova, II, 1980, p 99 În anul 1462, Ştefan cel Mare donează alte teritorii din Hangu ( „ şi poiana de sub Ceahlău“, pentru „mănăstirea noastră de la Piatra lui Crăciun“), document aflat în Documenta Romaniae Historicae, II, 1976, Moldova, nr 142, p 204-205 Documente ulterioare dovedesc că şi în perioada anterioară domniei lui Ştefan au fost făcute danii către mănăstiri Un astfel de document, datat la 30 iulie 1604, este din vremea domnitorului Ieremia Movilă ( 1595-1608) Acesta scrie slugii sale credincioase, Apostolache, fost comis, să dea zi la domnie, în pricină de judecată între călugării de la Mănăstirea de la Hangu şi cei de la Bistriţa, pentru o poiană sub Ceahlău, pe care, călugării de la Mănăstirea Bistriţa spun că o stăpânesc cu privilegii de la domnitorul Alexandru cel Bun( 1400-1431) ( (1601-1605, nr ,248,p 174 ) Unele denumiri în toponimia locală ca: Turnul lui Budu, Piciorul Baicului, Dealul Giurca, Dealul Harman, Dealul Cozmului, atestă stăpânirea în aceste locuri a unor boieri menţionati în documente de la Alexandru cel Bun şi de la urmaşii săi, boieri care, în documentele respective sunt numiti: pan Budu, Pan Baicu, pan Cozmiţa, Pan Harman ( Documente privind Istoria României,Moldova, V, nr 34,48,160, Constituie aceasta încă o dovadă că, pentru slujbe credincioase aduse domnului şi ţării, aceşti boieri au fost dăruiți cu moşii în regiunea Hangului ECOUL HANGULUI Pagina 5 Anul VI, nr 20 Hangu – file de istorie Hangu - file de istorie Proprietatea domnească asupra teritoriului Hangului se menţine dominantă şi-n secolul al XVI-lea, deşi, spre sfârşitul secolului, alte suprafeţe de teren din domeniul domnesc sunt dăruite mănăstirilor din zonă sau dinafara Hangului, în vremea domniei lui Petru Şchiopul şi în timpul domnitorilor din familia Movileştilor Mănăstirile impun interdicţii în ceea ce priveşte tăiatul copacilor, vânătoarea şi pescuitul, fără aprobarea prealabilă a călugărilor În vremea aceea, astfel de proprietăţi, în care existau astfel de interdicţii se numeau branişti De exemplu, este cunosută braniştea Mănăstirii Bistriţa, care se întindea, în vremea lui Petru Şchiopul, de la Pângăraţi, până la Pârâul Giurca, cuprinzând şi două poieni sub Ceahlău ( D I R , Moldova, III, ( 1571-1590) , nr 93, p 74- 75 ) Alături de Mănăstirile Neamţ , Bistriţa şi Hangu, apar şi alţi proprietari, chiar dinafara Hangului Astfel, în timpul domniei lui Ieremia Movilă , fratele domnului, Gheorghe Movilă, mitropolit la Iaşi, donează Manăstirii Suceviţa, o poiană sub Ceahlău care apărţinea Manăstirii Bistriţa Aceasta din urmă, intervine la judecata domniei ( D I R , Moldova, III, nr 100, p 62 ) pentru a i se restitui drepturile asupra acelei poieniţe La 12 februarie 1612, domnitorul Ştefan Tomşa, poruncea călugărilor de la Suceviţa să lase fânul cosit din Poiana de sub Ceahlău, căci el aparţine călugărilor de la Bistriţa , poiană ce fusese luată de Gheorghe Mitropolit şi dată Suceviţei Mitropolitul Gheorghe Movilă , construieşte în Hangu Schitul Poienile (Balan, Ioanichie - Vetre de sihăstrie românească, p 124; D I R , Moldova, III, nr 44, p 27-28 ) pentru care fratele său, domnitorul Ieremia Movilă, donează, la 1 ianuarie 1599, un teritoriu vast din Hangu, având între hotarele sale Muntele Netedu, de aici , peste Bistriţa, la piciorul Secului, până la Piscul Panaghia şi la Piciorul Şchiopului, de aici la Bradu ( Bicazul Ardeal), apoi din nou la Bistriţa, până la Gura Potociului ( Cihodaru C , Satele din regiunea Hangu- Bicaz, în Analele Ştiinţifice ale Universităţii „Al I Cuza“, Iaşi, serie nouă, secţiunea a II-a, a Istorie Tom XII, 1966, p 14) Tot din această perioadă primesc teritorii în Hangu şi mănăstirile Hangu şi Bisericani (… şi au arătat călugării de la Sfântul Schit Besericani, zapis de danie şi de miluire de la părintele domniei mele şi zapis de întărire de la unchiul domniei mele, pe această poiană de sub Ceahlău, unde este sfânta biserică întemeiată de unchiul domniei mele, arhiepiscopul Gheorghe, care acea poiană a fost dreaptă domnească ( sublinierea noastră) şi părintele domniei mele a dat-o mai înainte şi a miluit cu acea poiană Sfânta Mănăstire Besericani, ca să-i facă pomenire din an în, cât va sta Sfânta Mănăstire ) Se cunosc şi cazuri când călugării încalcă proprietatea unor locuitori din Hangu, determinându-i pe acestia să facă apel la judecata domnului ( Catalogul Documentelor Moldoveneşti,I, 1387- 1620,Buc , 1957,nr 1423, p, 327 ) Astfel, voievodul Constantin Movilă, poruncea, la 20 iulie 1609, Manăstirii Bistriţa, să lase în pace curătura din Hangu a lui Ion din Bălţăteşti Apăreau neînţelegeri între mânăstiri pentru stăpânirea unor pământuri Mănăstirile Bistriţa, Besericani şi Schitul de sub Ceahlău ( Poienile, n n ), revendicau, fie teritorii, fie respectarea regimului de branişte, adică interdicţii în ceea ce priveşte tăiatul copacilor, vânătoarea şi pescuitul, fără aprobarea prealabilă a călugărilor În vremea aceea, astfel de proprietăţi, în care existau astfel de interdicţii se numeau branişti O expresie a acestor neînţelegeri o constituie desele intervenţii pe lângă domnitori, pentru a face să li se respecte drepturile ECOUL HANGULUI Pagina 6 Anul VI, nr 20 Hangu – file de istorie Hangu - file de istorie În 1622, fac plângere la domnitorul Ştefan Tomşa, călugării de la Bistriţa, împotriva oamenilor mănăstirii Bisericani, care au sărit asupra lor, le-au luat peştele şi i-au bătut Domnitorul, pe lângă faptul că întăreşte din nou dreptul de proprietate al Mănăstirii Bistriţa, porunceşte călugărilor de la Bisericani să nu mai tulbure pe oamenii Mănăstirii Bistriţa ˝de la Gura zisă Giurcoaia până la Doamna, deoarece le este hotar această vale˝ ( D I R , VeacXVII, a Moldova, V,( 1621-1625), 1957, nr 124,p 327) Şi oamenii Schitului Poienile îi opreau pe cei de la Bistriţa să pescuiască, întrucât voievodul atenţiona, cu severitate, să nu-i mai tulbure sau să-i oprească: ˝… iar voi oameni de la Hangu , să nu-i turburaţi sau să-i opriţi înaintea acestei cărţi a mele ” (Ibidem, p 89 ) Şi voievodul Gaşpar Graziani, intervine într -o pricină ridicată de mănăstirea Bisericani, întărind acesteea dreptul de stăpânire asupra poienilor Cîrnu, Bicazul şi Biserica, asupra cărora ridicau pretenţii de stăpânire şi Mănăstirea de sub Ceahlău ( D I R , IV, nr 428, p 339) Mănăstirile îşi apărau cu străşnicie proprietăţile având grijă ca nimeni să nu se aşeze pe pământurile lor şi să le diminuieze ceva din drepturile lor Când se producea o încălcare a dreptului de proprietate, interveneau cu promtitudine la domnie pentru a li se recunoaşe şi întări încă o dată acest drept sau pentru repararea pagubei suferite, indiferent dacă erau călugări sau alte persoane Astfel, voievodul Gaşpar, la 18 august 1619, trimitea poruncă ureadnicului din Piatra, să strice şi să ardă casele făcute de călugărul Simion şi de alţi oameni de la Hangu, în nişte poiene aparţinând Mănăstirii Bistriţa adăugând imperativ: ˝şi pe ei să-i goneşti de acolo ( Ibidem,nr 502) Somaţia respectivă o reînoieşte domnitorul Ştefan Tomşa, la 1 mai 1622, cerând să le ia şi dijma cuvenită ( ˝ a dzecea, după obiceariul˝ ), (D I R , V, nr 177, p 129 ) din ˝ pâine˝ Alte schituri şi mănăstiri care au stăpânit teritorii în Hangu au fost: Schitul Hangului numit şi Schitul sau Mănăstirea Pionul, Mănăstirea Hangu-Buhalniţa, Schitul Durău Concluzionând, se poate spune că primii proprietari în Hangu, după domnitorul țării, au fost, în urma unor danii făcute de unii domnitori, mănăstirile şi schiturile menţionate în text Profesor de istorie, Gheorghe Drugă Micii scriitori Micii scriitori Micii scriitori Micii scriitori Primăvara E din nou primăvară Dintre norii de c enușă, apar timide, câteva raze de soare, alungând frigul și topind zăpada La marginea pădurii, printre frunzele uscate au apărut câțiva ghiocei Sunt mici, plăpânzi, dar veseli că au reușit să iasă la lumină E primul semn că iarna va trebui să își adune petecele de zăpadă, să cheme gerul și crivățul, să îi înhame la caleașca din steluțe argintii și să plece Și atunci, copacii se vor îmbrăca din nou în haine verzi și vor ninge cu petale, viorelele și toporașii vor înflori în grabă, printre firele fragede de iarbă Păsările se vor întoarce la cuiburile pe care le-au părăsit cu multă tristețe astă toamnă Pe înaltul senin al cerului, soarele va străluci cât e ziua de lungă Nici norii nu vor mai avea curajul să-l înfrunte din nou Vântul va adia ușor, purtând cu el petale de flori albe și parfum de zambile Primăvara va lăsa fluturii să zboare, va aduce greierii să cânte și va îmbrăca întreg pământul în haine de sărbătoare Radu Cristian, clasa a IV-a, înv Nacu Elena ECOUL HANGULUI Pagina 7 Anul VI, nr 20 Confesiuni Confesiuni Confesiuni CONFESIUNEA UNUI BUHĂLNICEAN ÎNSTRĂINAT MOTTO: ”Opreşte, Doamne, ceasornicul cu care ne măsuri destrămarea!” (Lucian Blaga) Sunt doar un val din marea vieţii/ Mai furtunos, mai liniştit…/ Pe scurtul drum al tinereţii/ Mă aflu-acum neobosit Sunt doar o pasăre ce zboară/ Mereu doar către infinit,/ Cu alba-mi aripă uşoară,/ Plutesc mereu neobosit Sunt doar un val din marea vietii/ Mai furtunos, mai linistit /Sunt doar un fluture albastru/ Ce zbor mereu spre cerul însorit Sunt doar un OM, mai mult nimic/ În lumea trecătoare / Pe scurta visului cărare/ Aș vrea să am mereu doar soare Sunt prof PETRONELA (APOPEI) IGNAT și originile, dar și amintirile cele mai frumoase, aparțin satului Buhalniţa, din comuna Hangu Am venit pe lume într-o frumoasa dimineață de vară (26 iunie) și, vorba cântecului ,”Eu m-am născut dimineața/ Tot pe drum să-mi petrec viața ” şi…așa a şi fost După o copilărie minunată și pe care aş dori-o tuturor copiilor, petrecută alături de familia mea iubitoare si harnică, valul vieții m-a purtat într-un oraș mare, Bacău, pentru a urma un vis, acela de a deveni stewardesă Dar cum ,”Socoteala de acasă nu se potrivește cu cea din târg”, nu mi-am atins visul și am devenit profesoară, mai întâi suplinitoare la Buhalnița, revenind în 1994 la școala care m-a format pe mine ca om și care mi-a desăvârsit o parte a carierei mele, având ca modele pe foștii mei profesori pe care, cu mândrie îi menționez: prof GHEORGHE CIUCANU, prof ANA CIUCANU, prof ANA AANEI, înv ANA AMARINEI, BACIU VIORICA, prof SEBASTIAN ALBU Și, iată-mă întoarsă în sat, în BUHALNIȚA - sat al copilariei mele/ Mă- ncântă și astăzi cu altele și totuși neschimbatele stele…, pentru a oferi o parte din sufletul meu și din ceea ce am învățat, școlarilor lui Dar drumul meu era să fie ”pe drumuri” și, iată-ma absolventă a Facultății de Litere, poposind într-un oraş străin GHEORGHENI, județul HARGHITA După absolvire am ajuns la un liceu cu predare în limba maghiară și tot la secţia maghiară predau limba română şi astăzi Aici …loc nou, oameni noi, oameni buni, oameni răi, oameni invidioşi, dar și câţiva prieteni adevăraţi… Am avut multe piedici încercând să mă înalț, să zbor, dar aripile mele au reușit să împrăştie lumină și bucurie, dorind să-i fac mândri pe cei care au crezut în mine, foştii mei profesori, dar mai ales pe părinţii mei minunaţi, Nuţa şi Constantin Apopei, de la casa cărora am plecat cu ”cei șapte ani” și care m-au învățat să iau din viață binele și frumosul, cu o poftă ECOUL HANGULUI Pagina 8 Anul VI, nr 20 Confesiuni Confesiuni Confesiuni nestăvilită Am luat binele dar nu l-am păstrat pentru mine, l-am dăruit oamenilor, cu toată dragostea Am fost și am rămas o veșnic îndrăgostita de cântec, de frumos și de profesia pe care am facut -o și o fac din dragoste, cu dr agoste, pentru dragoste de viață și de copii Și fiindcă îmi place frumosul, scriu poezii, cânt, dansez, dar cel mai mult încerc să îi fac pe elevii mei să iubească dulcea noastră limbă românească Când îți pui în slujba binelui sufletul, sigur o să reușești – asta a fost într-un fel sau altul deviza mea Am căutat elevi talentati, participând la concursuri si olimpiade, cu alţii am facut piese de teatru, dar cel mai frumos a fost la Festivalul Naţional de Muzică Folk - ”Toamna Baladelor” desfăşurat la Bucureşti în 2012, când eleva din clasa a XI- a, KOVACS BEATA a obținut locul al doilea cu melodia ”Nebun de alb” pe versurile regretatului poet Adrian Păunescu Bucuria a fost imensă când am fost felicitate de Manuella Popescu - realizatoare de emisiuni Radio RRA, interpretul Mircea Vintilă și de către alte personalităţi din juriu Și pentru că Dumnezeu mi-a dăruit mult talent, mi-a fost remarcată vocea și prezenţa scenică, ajungând prezentatoare de ştiri și, mai apoi realizatoare și prezentatoare a emisiunii, ”CU OAMENI, DESPRE OAMENI,” singura emisiune în limba română din bazinul Gheorgheni Sigur că şi aici am întâlnit piedici, dar cu încăpăţânarea omului care ştie că poate dar şi cu mult ajutor de Sus, am reuşit să aduc bunadispoziţie sau diferite informaţii necesare locuitorilor oraşului Inima din mine a crescut, aflând că emisiunea nu era urmărită doar de români, ci și de maghiari, care reprezintă majoritatea populației din acest oraș În anul 2005 am fost invitată la emisiunea postului ACASA TV ”De trei ori femeie”, realizată de Mihaela Tatu, care m-a prezentat în cel mai frumos mod posibil ”singurul jurnalist roman din Gheorgheni” A fost un succes, dar și o mâna întinsă de Dumnezeu elevei eminente și încăpăţânate din Buhalniţa, adică mie De la televiziune şi până la Asociaţia Culturală ” Maris și Alutus”, nu a fost decât un pas Împreună cu alți oameni minunați am reușit să facem câteva lucruri menite să aducă tradițiile , cântecul și jocul românesc în mijlocul oamenilor din Gheorgheni Pe scena Casei de cultură nu a mai urcat niciun solist român din anii 1990 Cu o muncă sisifică am reușit împreună să realizăm primul spectacol organizat în cinstea Zilei Naționale a României, spectacol ce a adunat o sală arhiplină cu oameni dornici de cultură și frumos Am fost organizator, scenarist şi prezentator pe scenă Am deschis spectacolul cu o poezie scrisă de mine: ”Demult”, Sf Andrei a coborât / Pe un meleag străin ,/ Iar neamul ce-a găsit/ El l-a facut crestin, / Iar mai apoi creștinii/ S- au prins în hora mare/ O hora ce-a cuprins a' patriei hotare/ Pe la 1 Decembre se întâmplară toate/ Și ne- adunarăm astăzi / Noi, frate lânga frate/ Ca într-un glas să zicem/ Şi ieri și azi și mâine/ Din sufletul întreg: ” Desteapte-te, române!” Cel mai fericit moment a fost acela când elevii de la Buhalnita (oamenii mei) îndrumaţi de directorul GHEORGHE CIUCANU, au urcat pe scenă, prezentând publicului spectator frumoasele noastre tradiții și obiceiuri moldovenești: ECOUL HANGULUI Pagina 9 Anul VI, nr 20 Confesiuni Confesiuni Confesiuni Capra, Ursu, Jianul Emoţia a fost imensă şi bucuria pe măsura asteptărilor Spectatorii au trăit și s- au bucurat româneşte la acest eveniment unde copiii din Buhalnița au deschis spectacolul Eu am avut însă şi o mică tristeţe pentru faptul că nu am prezentat pe scenă îmbrăcată în frumosul nostru costum popular, ci am împrumutat unul, tot românesc dar, de aici, de la Voșlobeni Ideea spactacolului de tradiţii româneşti o avusesem tot eu și cu nostalgia și mândria moldoveanului înstrăinat am vrut să arăt românilor dar și maghiarilor care locuiesc în Gheorgheni cât de frumoase sunt obiceiurile pe la noi de sărbatorile de iarna Acest spectacol a precedat alte evenimente culturale în care elevi români si maghiari au urcat pe scenă încântând spectatorii şi demonstrând faptul că arta înfrăţeşte oamenii şi îi face fericiți Pe scena elevii talentați au fost alături de artiști consacrați: cantautori - Emerich Imre, Magda Pușkaș, maeştrii cântecului popular - Veta Biriș, Nicolae Furdui Iancu cu formația Crai Nou dar și actorii - Magda Catone și Claudiu Bleonţ Pe 24 Ianuarie s-a încins o frumoasă ”Horă a unirii”, făcută de către elevii Liceului Teoretic,, Sf Nicolae,, alături de marele interpret Nicolae Furdui Iancu Doamne, mulţumescu-ţi că m-ai făcut să trăiesc aceste bucurii şi că sufletul meu a primit atâta frumuseţe și căldură într-un loc pe care, inţial, l- a crezut străin și ostil! Dragii mei, dupa cum știți ” Omul sfințește locul” şi, cu mâna pe inimă vă spun că sunt tare mândră de originile mele și că mi-a dat Dumnezeu ajutorul și şansa de a cunoaște oameni minunaţi şi de a face lucruri frumoase Ce poate fi mai frumos decât să împrăştii iubire în jurul tău căci iubirea este un dar oferit muritorilor de către zei Să purtăm și să dăruim iubire din sufletele noastre Și pentru că tot ne aflăm la începutul primăverii aş vrea să trimit fiecărui cititor un mărţişor pe care să scrie ”SĂ FIȚI IUBIȚI!” La mulți ani, doamnelor, femeilor minunate ale acestei lumi, la mulți ani, mamelor! La mulți ani, scumpa și nepreţuita mea mamă, mulțumesc că m-ai adus pe lume şi am ajuns aici! Dac-aș putea să-ți dau o parte -a vieții mele, Tot n-aș plăti vreodată , cât bine mi -ai făcut Şi azi de ziua ta, mămico dragă , Vreau să te strâng în braţe şi mâna să - ţi sărut Da, mâna ta muncită, ce m-a vegheat întruna Copil fiind sau chiar acu m, când am copil, la rândul meu Nici n-aș găsi cuvinte să pot să-ţi mulțumesc Asta o știm doar noi și Bunul Dumnezeu Mă rog mereu ca Dumnezeu Preabunul Să mi te ţin-aproape atât cât voi trăi Din suflet, sănătate și la mulți ani, mămico! Inima mea și flori voiesc a -ți oferi! Sigur că toate aceste lucruri n -ar fi putut fi realizate fără ajutor din partea lui Dumnezeu, fără sănătate, dar mai ales fără sprijinul şi ajutorul familiei care, poate, de multe ori a trebuit să fie oarecum neglijată în favoarea altor lucruri Dar, cum nu s-a plâns nimeni, am mers mai departe cu pasiune, cu dăruire şi cu multă dragoste de frumos, oameni şi viaţă Bunul Dumnezeu mi-a dăruit în nemărginita sa bunătate şi un băiat, Tudor-Valentin care are 13 ani, un copil excepţional care a moştenit de la ECOUL HANGULUI Pagina 10 Anul VI, nr 20 Confesiuni Confesiuni Confesiuni părinţi şi bunici tot ce a fost mai bun Este un mic artist carismatic, cu voce admirată de artiştii mai-sus menţionaţi, cu un talent actoricesc înnăscut, un elev cu rezultate remarcabile la școală, fotbalist dar şi un viitor poet Una dintre poeziile create de el a fost premiată la un concurs naţional TUDOR înseamnă ”Dar de la Dumnezeu”, iar eu îl strig uneori ”TU, DOR” A fost încă de mic foarte vesel, râdea întruna, plângea doar cu un motiv anume și a fost strălucitor încă de la naștere Acum este elev în clasa a VII-a, Liceul Teoretic ”Sfântul Nicolae”, Gheorgheni și îi place să scrie poezii PRIMĂ VARA Cerul albastru râde, strălucitorul soare Împrăștie în lume doar raze lucitoare Și mieii pe câmpie se joacă ne-ncetat… E primavar-afară! Natura a-nviat! Prin aer mii de gâze și păsări călătoare, Ce au venit din alte țări cu soare, Iar ghioceii albi ce-anunță primăvara, Ne încălzesc viața, ne-ncânta toată țara! Tudor a obținut cu această poezie locul 3 la Ediția a 2-a a concursului ”Primavara Oglindită În Ochii Copiilor ”de la Arad, în 2011 Dintre toate realizările unui părinte, cele mai importante sunt copiii Şi dacă ai primit această binecuvântare, eşti cel mai fericit om din lume! Şi, eşti egoist dacă nu dai din fericirea ta şi altora! Din acest motiv am vrut să dăruiesc şi eu semenilor un strop de bucurie în suflete Aşa că i-am dedicat şi fiului meu câteva versuri, numindu-le, ” Mândrie de mamă” : Şi mândru păşeşte pe -alei ruginite Cu mama de mână, alene mergând Doi oameni frumoşi (copilu-i bălai) Se-aseamănă mult la chip şi la gând - Vezi, mamă, se poate să fiu ca şi tine Puternic, deştept, ambiţios şi atent Se-ntâmplă şi să -mi mai zboare din gânduri , Dar ştiu şi să fiu şi cuminte, prudent Ştiu că tu eşti asemenea mie… Cu voce frumoasă, cu glas de poet Ce mândră e mama, ce mândru -i copilul! Sub paşii lor toamna respiră încet O muzică lină -i apropie mult Şi cântă, au glasuri frumoase -amândoi Şi nimeni, ca ei, nu poate s-observe Cum toamna coboară încet peste noi - Sunt mândră de tine, copile! Mă rog să rămâi aşa bun tot mereu Şi-n via ţă uşor să -ţi călăuzească paşii Şi Maica Preacurata şi Bunul Dumnezeu! Din iubire și dăruire se naște totul Am încercat de-a lungul timpului să descopăr frumusețea vieții, să șlefuiesc pietre pentru a le transforma în diamante A lucra cu oamenii și pentru aceștia e minunat Așa că m-am imaginat sculptor și iată ce-a ieșit: Pagina 11 Confesiuni ECOUL HANGULUI Confesiuni SCULPTORUL ÎN PIATRĂ Mergând pe drumul vieții, o piatr-ai întâlnit Și te-ai oprit atunci, căci piatra ți-a vorbit Și te-ai mirat, căci piatra nu poate glăsui Și ai luat-o-n suflet, voind a șlefui S-o șlefuiești și viață din viața ta să-i dai Deși cam colțuroasă, tu neted-o simțeai Cu mâinile-ți frumoase o mângâiai încet Și ea-ncepea să cânte duios ca un poet Nici dalta nu putea să spargă piatra grea Dar, de puneai tu mâna, câte un colț cădea Și, fără nicio daltă, cu dragoste-ai lucrat Până ce piatra ta un chip a căpătat Și a ieșit un înger cu corpul de femeie Și ai ținut-o-n suflet, alăturea să-ți steie Și ai tot șlefuit-o și dragoste i-ai dat Până când piatra ta suflet a căpătat Te-apropiai de ea și brațele-ntindea Să te primească-n brațe și gura-ți căuta Să o sărute dulce, cu patimă și-ardoare Nu mai era o piatră Era femeie oare? A devenit femeie o piatră șlefuită Din dragostea curată ți-a devenit iubită Din câtă împietrire ei îi fusese dată A devenit femeie, era o dulce fată! Cu glas frumos și dulce ce tare te-ncânta! Și, Doamne, cât de mândru! Era opera ta! Și o iubeai năvalnic și te iubea și ea Te săruta, te-mbrățișa și viață îți dădea Tu îi dăduseși viață cu dulcea ta iubire, Ea îți dădea iubire și multă fericire Și te purta spre ceruri, pe culmi de fericire Și te temeai de clipa cea fără de iubire Nu mai era o piatră, atât suflet i-ai dat! Ți-a devenit femeie, i-ai devenit bărbat Și-ai fost mai norocos decât pietrarul care, A încercat să dea viață la o floare, Căci tu i-ai dat iubire și viață din a ta Și piatra te-a ales! Să fie piatra ta! Să fie o femeie din piatra colțuroasă Să te iubească doar, să-ți fie credincioasă! Și ți-a vorbit și ți-a cântat, căci dragoste-a primit Și-o poftă prea nebună de viață și iubit! Păstreaz-o pentru tine și nu o-nstrăina! Căci nu se mai găsește vreo piatră ca și ea Dragii mei cititori, Bunul Dumnezeu să vă aducă lumină în suflete în fiecare moment al vieții! Cu prețuire , Prof PETRONELA (APOPEI) IGNAT Anul VI, nr 20 Confesiuni ECOUL HANGULUI Pagina 12 Anul VI, nr 20 Prietenii revistei Prietenii revistei Comunicarea non-verbală este un proces complex, care include omul, mesajul, starea sufletească şi mişcările trupului Un prim pas către descoperirea indiciilor minciunii în timpul unei discuţii este atitudinea dumneavoastră, care, pentru a avea succes, trebuie să fie cât mai neutră posibil; în niciun caz suspicioasă! Astfel, interlocutorul va fi mai puţin defensiv şi / sau lipsit de dorinţa de a divulga informaţii Trebuie subliniat, însă, că nu există semnale nonverbale care, doar prin ele însele, să ne indice clar minciuna De aceea, pentru a separa faptele de ficţiune, singura noastră abordare realistă este să ne bazăm pe acele comportamente sau expresii care ne sugerează confortul/ disconfortul Dintre toate expresiile faciale, zâmbetul este cel mai uşor de produs şi falsificat Este o expersie dezarmantă pentru că îi trezeşte interlocutorului sentimente pozitive şi reduce suspiciunile La exprimarea unui zâmbet sincer participă muşchii zigomatici (care trag colţurile gurii în sus) şi muşchii orbiculari(care încreţesc pielea de la marginile ochilor, formând ridurile talpa gâştei), iar la exprimarea unui zâmbet fals participă muşchii rizorius ( care trag efectiv colţurile gurii , dar nu le pot ridica) Din păcate, acestea pot fi trucate foarte usor, întrucât oricine poate repeta de câteva ori, în oglindă, exprimarea unui zâmbet real și poate fi sigur că, astfel, nu va da de bănuit niciodată Ochii, ne pot oferi şi ei informaţii destul de interesante, întrucât orice micşorare a acestora, fie prin îngustarea privirii, fie prin contractarea pupilelor, este o formă subconştientă de respingere a imaginii Iar gesturile de respingere sunt indicii ale îngrijorării, neplăcerii, dezacordului sau percepţiei unei ameninţări potenţiale Aşa cum spunea cercetătorul dr Mark G Frank :“Din păcate, nu există niciun efect Pinocchio când vine vorba de minciună! ” De aceea singurul nostru ghid în vederea unei abordări realiste este comportamentul care ne sugerează confortul/disconforul Trebuie să fim atenţi să nu etichetăm persoanele drept mincinoase dacă nu avem suficiente informaţii sau doar pe baza unui singur indiciu Multe relaţii bune s-au deteriorat în acest fel Reţineţi, când vorbim despre detectarea minciunii, chiar şi cei mai buni experţi nu sunt foarte departe de cei care mizează pe noroc, probabilitatea de a ne înşela fiind aproape egală cu cea de a avea dreptate Țifui Diana, elevă în clasa a XI -a, Liceul ”Carol I” - Bicaz Micii scriitori Micii scriitori Micii scriitori Micii scriitori Primăvara Într-o zi, soarele și -a făcut loc printre nori și a început să mângâie pământul, mugurii, copacii De departe se auzeau venind cocorii și rândunelele Se întorceau acasă, după o călătorie lungă și obositoare, căutându-și cuiburile Lângă pădure, printre frunze, a apărut primul ghiocel, firav și plăpând, gata să se ascundă din nou, din cauza frigului Era primul vestitor al primăverii Amariei Cristian, clasa I, înv Manolache Steluța ECOUL HANGULUI Pagina 13 Anul VI, nr 20 Ora de religie Ora de religie Ora de religie Izgonirea Protopărintilor Adam şi Eva din Răi şi posibilitatea de întoarcere a omului la Dumnezeu Sfânta Scriptură, la cartea ”Facere” ne arată şi ne învaţă că omul a fost creat de Dumnezeu mai presus de toate celelalte zidiri, după chipul şi asemănarea Lui, fiind pus de către Acesta să stăpânească toată zidirea Sa Dintre toate făpturile create de El, nici una nu a primit de la Dumnezeu ceea ce a primit omul, şi anume, suflet raţional şi sete spirituală după desăvârşire Omul a primit în dar de la Dumnezeu lumea şi bucuria de a trăi în comuniune cu Dumnezeu Această bucurie sau fericire spirituală a pierdut-o când a încălcat porunca lui Dumnezeu de a nu mânca din ”pomul cunoaşterii binelui şi a răului” Creatorul a zis Protopărintilor noştri, Adam şi Eva, să nu mănânce, căci dacă vor face asta, vor muri duhovniceşte (Cartea Facerii, cap 2, vers 17) Acest lucru s-a întâmplat deoarece Adam şi Eva, ispitiți de diavol, au nesocotit porunca lui Dumnezeu şi au mâncat din pomul oprit (Cartea Facerii, cap 3, vers 5/7) În urmă faptei lor, Dumnezeu i-a alungat din Rai (Cartea Facerii, cap 2, vers 23), dar le-a făgăduit că le va trimite un Izbăvitor care, prin puterea Sa, îl va alunga pe diavol şi îl va ajută pe om să recâştige Împărăţia lui Dumnezeu (Cartea Facerii, cap 2, vers 15) Pentru că omul să redobândească ceea ce a pierdut, adică Raiul, este nevoit să -şi însuşească roadele jertfei de pe Cruce a Mântuitorului Iisus Hristos Prin jertfă Sa pe cruce, Domnul nostru Iisus Hristos, a deschis porţile Împărăţiei Cerurilor, oferind posibilitatea tuturor celor ce au credinţă şi fac fapte bune, să se bucure de fericirea veşnică în Rai Această fericire veşnică o putem dobândi prin colaborarea harului dat de Dumnezeu oamenilor prin Sfintele Taine, credinţă şi fapte bune Printre faptele bune care ne ajută să ne mântuim, putem aminti: postul, rugăciunea şi milostenia, fără de care nu putem să ajungem în Împărăţia Cerurilor Postul este arma care ne ajută să învingem lăcomia ce ne -a scos din Rai, dar reprezintă şi puterea de a învinge patimile trupeşti şi sufleteşti Prin scrierile Sfinţilor Părinţi, Sfânta Biserica ne învaţă că postul este renunţarea de bunăvoie la anumite alimente, gânduri şi fapte, cu scopul curăţirii de păcate, înnoirea vieţii şi trăirea după voia lui Dumnezeu Postul este necesar mântuirii noaste, fără el nu putem îndepărta patimile adânc înrădăcinate în sufletele noastre Alături de post, stau rugăciunea şi milostenia, acestea făcând că osteneala noastră să ajungă la Dumnezeu şi să fie plăcută Lui Sfinţii Părinţi ne învaţă că rugăciunea şi milostenia sunt ca două aripi care ajută trupul (postul) , să ajungă la Dumnezeu Acum, când Dumnezeu, prin slujitorii Bisericii a rânduit o perioada de post binecuvântată, să ne folosim de ea, încercând, cu ajutorul Sîu, să urcăm cele şapte trepte ale Postului Învierii Domnului şi să rostim, bucurându-ne cu toată biserica Domnului, sfintele cuvinte: ”Hristos a înviat!” Prof de religie, Aflorei Mihaela ECOUL HANGULUI Pagina 14 Anul VI, nr 20 Micii scriitori Micii scriitori Micii scriitori Micii scriitori Primăvara Peste satul meu drag a coborât cea dintâi rază de soare… Dinspre păduri adie dulce un vânt de martie… Soarele, stăpânitorul lumii, transformă natura într-o explozie de muguri, de flori, de iarbă de frunze crude, verzi, firave Natura e în sărbătoare, iar sub razele blânde ale soarelui, pământul zâmbește, aruncând spre cer mii de fire de iarbă La marginea pădurii, primii ghiocei își înclină capetele, în semn de bucurie E adevărat, ghioceii vorbesc doar despre această veste… A venit primăvara! Soarele strălucește ore în șir peste câmpul înverzit, presărat ici acolo de toporași, de rochița-rândunicii și de viorele Prima rândunică, sosită în grabă, brăzdează cerul ca o săgeată Suratele ei o urmează, gălăgioase, căutându-și cuiburile Ce taină mare: crângul adormit atâta vreme, s -a trezit, doar în câteva zile, la viață și codrul trist și desfrunzit, a înverzit ca prin minune și e plin de mii de muguri, de frunze vesele, care caută năucite, lumina și căldura soarelui Mugurii au plesnit unii după alții, ca într-o competiție Florile copacilor se deschid în dezordine, uimind primăvara, care se teme încă de frigul iernii, care a uitat că trebuie să plece Îi vor aminti soarele, florile, păsările, copacii, fluturii și toți prietenii primăverii Chirilă Alexandra, clasa a IV-a, înv Nacu Elena Primăvara Primăvara, așezată în fața oglinzii, pregătindu -și, grijulie, sosirea, aude deodată niște șușoteli Știți cine erau? Copacii, îmbrăcați în haine de sărbătoare, prinseseră viață și acum stăteau la taifas Când primăvara s-a ridicat de pe scaun și și-a aranjat rochia din mătase verde, florile au început să-și deschidă petalele și să zâmbească cerului albastru-cristalin și mai apoi să se prindă în horă Când a privit în jur, iarba prinsese deja culoare În părul auriu și-a pus câteva flori albe, care au anunțat izvoarele că pot începe să-și murmure poveștile adunate în timpul iernii Oare de ce nu e mereu primăvară? Pentru că atunci natura e plină de viață Am înțeles însă că natura nu are o frumusețe trecătoare, are doar haine pe care le îmbracă și cu ajutorul cărora se schimbă total Acum câteva zile, întreg pământul era acoperit de o pătură albă de nea care s-a aștenut peste frunzele căzute toamna trecută În doar câteva zile soarele a topit zăpada și a lăsat loc primăverii care a sosit împreună cu ghioceii, viorelele, păsările călătoare și zeci de insecte care s-au prins într-un dans al bucuriei Fluturii, ingenioși, au luat puțină culoare de la flori, pe care și- au desenat-o pe aripioare, risipind-o apoi și prin cele mai întunecate și triste locuri pentru a le înveseli Ghiocelul a scos sfios capul printre miile de firicele subțiri de iarbă și, acompaniat de rândunelele care și-au pus fracuri și sunt gata de petrecere, răsare mângâiat de o rază blândă de soare Poate de aceea primăvară ocupă un loc special în sufletul meu Bontaș Magdalena, clasa a VII -a, prof Dominte Teodora ECOUL HANGULUI Pagina 15 Anul VI, nr 20 Micii scriitori Micii scriitori Micii scriitori Micii scriitori Despre primăvară Sub semnul razelor smulse din ghemul de aur, învie firele de iarbă, deasupra cărora albastrul cerului, plin de suspine este brăzdat de săgeata primei rândunele, după ce multă vreme, mii de steluțe aduse pe aripile nevăzute ale vântului au îmbrăcat pământul într-o mantie de vată de zahăr Mugurii îndură cu stoicism, frigul ce încă mai domnește, deși dintre frunzele uscate de la marginea pădurii s-a ivit un căpșor argintiu, subțire, fragil, precum sufletul curat al unui copil Pițigoii și mierlele dau startul unei divine melodii și al unui nou concert, după un an întreg de așteptări Valsul încântător al fluturilor, ce încă mai poartă povara iernii pe aripioare, se reflectă în apele albastre ale lacului de la marginea unui sat prădat de singurătate Câmpia de smarald pe care mieii se prind în horă, în adierea unui vânt cald care vine dinspre păduri, e smălțuită cu toporași Aproape de răsărit, un mic suflețel îi oferă mamei, în dar, inima sa, în timp ce o altă zi în umbra primăverii, s-a stins ca o lumânare din candelabrul ei verde crud, decorat cu petale de flori de cireș Asavei Letiția, clasa a VI-a, prof Dominte Teodora PRIMĂVARA Oare de unde vine primăvara? O aduc primele raze de soare, care se ivesc timide, printre norii încă cenușii și grei? Sau vine în grabă pentru că îi e milă de ghioceii care se tot roagă de ea, să aducă soarele fierbinte înapoi, să topească zăpada, ca să poată să se strecoare printre frunzele umede și să-și clatine clopoțeii argintii, în semn de salut? Oare o aduc păsările care se întorc gălăgioase și vesele, acasă, la cuiburile pe care le-au părăsit, pline de tristețe, astă toamnă? Oare se întoarce de dragul mugurilor care se deschid pe rând, îmbrăcând copacii în haine de sărbătoare, cu frunze și flori? Sau o aduc fluturii, pe aripile lor străvezii, pentru a-i lăsa să colinde liniștiți printre florile din grădini? Poate vine la chemarea adâncă a codrului, căruia îi e dor de frunze, de păsări, de vietățile adormite Nu știe nimeni să-mi spună… Nici eu nu știu… Știu doar că e cel mai fru mos dintre anotimpuri, pentru că poartă pe umeri primii muguri care se deschid spre soare, ghioceii și primele fire de iarbă și împreună cu ele, multă bucurie Marc Elisabeta Elisa, clasa a IV-a, înv Nacu Elena Suflet primăvăratic Zeul Marte încă mai tine în balanță anotimpul alb și înghețat și peisajul de basm al anotimpului plin de căldură și viață, care, încet, a pus stăpânire pretutindeni Martie împrăștie din caleașca ei de căldură amăgitoare: cer senin, miresme suave, primii ghiocei și triluri maiestuase, doinite de rândunelele venite pe o aripă de vânt, în timp ce cocorii zburând grăbiți pe albastrul văzduhului, ne conving că zâna primavara s-a instalat de-a binelea, alugând neastâmpărul ”Babelor” La poalele dealului, codrul își țese ia din fire de ață verde, foarte aproape de brazii care stau țanțoși, adăpostind printre crengi, un cuc ce vestește, plin de veselie, în întreg ținutul, sosirea primăverii Firicele gingașe de iarbă îmbracă pământul în haine de sărbătoare, iar copacii își desfac pe rând mugurii de frunze și flori, așteptând mângâierea caldă a soarelui Primăvara și-a aruncat vălul verde, presărat cu ghiocei, toporași și viorele peste întregul ținut Ciubotaru Maria MIhaela, clasa a VI-a, prof Dominte Teodora